Приложение 2
Проект!

ДОГОВОР №
за възлагане на добив на дървесина от отдел”146”, подотдел “н”- обект № 3; 
Днес....................2016 г.  в град Велинград, се сключи настоящия  договор между:

1. Община Велинград с ЕИК BG 000351580, представана от Кмета на Община Велинград- 
Д-Р Костадин Тодоров Коев наричано по-долу за краткост ВЪЗЛОЖИТЕЛ, от една     страна, и от друга страна, като  ИЗПЪЛНИТЕЛ: 

2. „……………………………………………………………………………………………………………………………………………………………………………………………………………………………………………………………………………………………………..
Страните се споразумяха за следното :

                                    І. ПРЕДМЕТ НА ДОГОВОРА

1.1. ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да извърши  услугата добив на дървесина от отдел”146”, подотдел “н”- обект № 3 в горски територии собственост на община Велинград. ВЪЗЛОЖИТЕЛЯТ се задължава да плати на ИЗПЪЛНИТЕЛЯ възнаграждение за извършване на услугата.
1.2. Дървесината по т.1.1. е в ОБЕКТ 3  …………….., дърв. вид- ……………………. съгласно сортиментните ведомости и опис на маркираните и сортиментираните насаждения. Настоящият   договор   се   сключва   за   обем   от ……………… пл.куб.м.
1.3. Насажденията включени в обекта се предават на изпълнителя след сключване на договор по начина, описана в т. 1.8. (1) от настоящия договор. 

1.4. Срокът за сеч  е  до………………/съгласно тръжните условия/ при следната етапност:

1.5. Срокът за извоз е до ………………/съгласно конкурсните условия/

1.6. Крайният срок на договора ………………/съгласно конкурсните условия/ като трябва да бъдат отсечени всички маркирани дървета в насаждението.

1.7. Срокът на договора се счита продължен, с подписването на допълнително споразумение. 
1.8. (1) Насажденията включени в обекта се предават на ИЗПЪЛНИТЕЛЯ с издаването на позволително за сеч (поотделно за всяко насаждение – чл. 52, ал. 6 от „Наредба № 8 от 5 Август 2011 г. за сечите в горите”), и изготвяне и подписване на придружаващ за тази цел „Предавателно-приемателен протокол”, най-късно до 7 (седем) дни след датата на сключване на настоящия договор и три дни преди започване на сечта.

      (2) Позволителното за сеч се издава от ВЪЗЛОЖИТЕЛЯ, съгласно чл.108, ал.1 от ЗГ на лице, регистрирано в публичния регистър на ИАГ за упражняване на лесовъдска практика (във вр. с чл. 235 от ЗГ), което е представител на ИЗПЪЛНИТЕЛЯ и получава екземпляр от същото. Лицето на което е издадено позволително за сеч, носи отговорност и упражнява контрол по извършването на добива на дървесина до освидетелстване на сечището, съгласно чл.108, ал.3 от ЗГ, като спазва изискванията на чл.47 и чл.48 от Наредбата за сечите в горите, както и за изпълнение на технологичния план за добив на дървесина, съгласно чл.61 от същата Наредба.

       (3) От деня на получаване на позволителното за сеч и извоз и съответния предавателно-приемателен протокол, определеното насаждение за сеч се счита за предадено от ВЪЗЛОЖИТЕЛЯ на ИЗПЪЛНИТЕЛЯ, и върху ИЗПЪЛНИТЕЛЯ преминава отговорността по осъществяване на противопожарната охрана и охраната срещу неправомерна сеч в насаждението.

       (4) След приемане на сечището от ИЗПЪЛНИТЕЛЯ по ал.1, рискът от случайно похабяване на дървесината е за сметка на ИЗПЪЛНИТЕЛЯ. Рискът от случайно похабяване на дървесината е за сметка на ВЪЗЛОЖИТЕЛЯ преди издаване на позволително за сеч и след приемане на дървесината на временен склад по реда и начина указан в този договор.

                                            II.ЦЕНА И НАЧИН НА ПЛАЩАНЕ

2.1.ВЪЗЛОЖИТЕЛЯТ дължи на ИЗПЪЛНИТЕЛЯ за сеч, извоз, възнаграждение както следва:
Общо за обекта -   4450.55 лв. без ДДС.
2.2. Цената по т.2.1. се плаща след приключване на дейностите по сечта и извоза, на отделните партиди и представяне на предавателно-приемателните протоколи за тях и фактура.

2.3. Плащането на цената се извършва по банков път –  по сметка на Община Велинград -IBAN: BG65RZBB91553320010530 BIG: RZBBBGSF от ИЗПЪЛНИТЕЛЯ.
2.4. Плащането се извършва до 20 календарни дни от приемането по т.2.2 по сметката на изпълнителя, посочена във фактурата.

2.5.  При промяна в данните на банковата сметка, ИЗПЪЛНИТЕЛЯТ е длъжен да уведоми ВЪЗЛОЖИТЕЛЯ, в противен случай плащанията, извършени до момента на уведомяването се считат за редовно извършени.
 2.6. Гаранцията за изпълнение в размер на 222.53 лв. / 5% от общата цена за обекта/ се внася в срок от три дни от влизане в сила на заповедта за определяне на изпълнител по следната банкова сметка на 
2.7. Гаранцията за изпълнение се възстановява в срок 5 работни дни след съставяне на констативни протоколи за освидетелстване на всички сечища в обекта, освен ако същият е прекратен по вина на ИЗПЪЛНИТЕЛЯ.
2.8. Ако при сечта или извоза по вина на ИЗПЪЛНИТЕЛЯ бъдат повалени или повредени по начин, който налага тяхното отсичане немаркирани дървета, същите се отсичат и извозват от ИЗПЪЛНИТЕЛЯ след маркиране и изготвяне на необходимата документация и се намалят от договорената с настоящия договор цена за добив. 

2.9. Ако по време на сечта или извоза в резултат на стихийни бедствия бъдат повалени или повредени немаркирани дървета, по начин, който налага тяхното отсичане същите се отсичат и извозват от ИЗПЪЛНИТЕЛЯ след маркиране и изготвяне на необходимата документация и се заплащат от Възложителя по договорената с настоящия договор цена.

                               III.СОБСТВЕНОСТ ВЪРХУ ДЪРВЕСИНАТА
3.1. Отсечената и извозена дървесина е собственост на ВЪЗЛОЖИТЕЛЯ.

                             IV.ПРАВА И ЗАДЪЛЖЕНИЯ НА ВЪЗЛОЖИТЕЛЯ:
Чл.4. ВЪЗЛОЖИТЕЛЯТ има следните права и задължения:

     4.1.Да предаде на ИЗПЪЛНИТЕЛЯ или на оправомощено от него лице обекта, от който ще се добива дървесината с двустранен приемо-предавателен протокол, в  7-дневен срок от подписване на договора и минимум три дена преди започване на сечта.

     4.2.Да предаде на ИЗПЪЛНИТЕЛЯ позволителното/те за сеч, технологичния/те план/ове за изпълнение на възложеното  едновременно с предаването на обекта.
    4.3.Да определи необходимите места за складиране на добитата дървесина/площадки,вр.складове/.
    4. 4.Да заплати извършената работа в размери, срокове и по начин, уговорени в настоящия договор.

    4. 5.Да следи за извършване на възложеното по договора.

             4. 6.В 7-дневен срок след отправена от ИЗПЪЛНИТЕЛЯ писмена покана  да осигури свой представител за приемане на извършената работа (добита и извозена на временен склад  сортирана и рампирана дървесина).
     4.7.Да участва при освидетелстване на сечищата и подписване на актовете, изготвени в тази връзка.

             4.8. Да информира своевременно ИЗПЪЛНИТЕЛЯ при констатиране на отклонения от спецификацията на добитата дървесина и/или нарушения при изпълнение на възложеното.

Задълженията по предходната алинея ВЪЗЛОЖИТЕЛЯ извършва лично или чрез представител.

4.9. ВЪЗЛОЖИТЕЛЯТ  има право:

      1.Да следи за правомерното извършване на сечта и извоза в обекта.

      2.Да изисква от ИЗПЪЛНИТЕЛЯ писмена информация за лицата, които ползва за извършване на дейностите по договора, както и настъпилите промени в тази информация.

      3.Да спре временно сечта и извоза в обекта/насаждението или да прекрати договора без предизвестие в случаите на:

· нарушения на ЗГ,  БДС, Наредба №8/05.08.2011 г. за сечите в горите;

· неспазване на изискванията за техниката за безопасност на труда;
· неспазване на противопожарните и др.изисквания;
· затруднена реализация на добитата дървесина;
· природни и стихийни бедствия;
· постигнато взаимно съгласие, отразено в писмен вид.

4.10. Възложителят има право да заявява добиване на сортименти извън БДС, при технологична възможност за изпълнение.

4.11. При наличие на обективни причини налагащи промяна в интензивността на сечта в някое от насажденията, включени в настоящия договор и след извършена инвентаризация ВЪЗЛОЖИТЕЛЯТ може да сключва анекс с Изпълнителя за извършване на добива на допълнително инвентаризираното количество дървесина в насаждението, при запазване на договорените единични цени по асортименти дървесина за даденото насаждение.

4.12.Когато в резултат на биотични и абиотични въздействия възникне необходимост от промяна на предвидената по ГСП (ЛУП) вид сеч в насажденията и същото налага приоритетно провеждане на санитарни и принудителни сечи в тях, предвидената вид сеч се заменя със санитарна или принудителна. В този случай Възложителят предлага на изпълнителя да подпишат анекс, с който да уредят отношенията си във връзка с добива на дървесина, при гарантиране интересите на двете страни.

4.13.При констатиране на отклонения свързани с прилагането на БДС при добива на дървесина и/или нарушения при изпълнение на възложеното да информира ИЗПЪЛНИТЕЛЯ и изисква от него качествено изпълнение на задълженията по договора.

                     V.ПРАВА И ЗАДЪЛЖЕНИЯ НА ИЗПЪЛНИТЕЛЯ:
5.ИЗПЪЛНИТЕЛЯТ има следните задължения:

5.1Да осигури присъствието на лицензирания си лесовъд за подписване от негова страна: при изготвянето на предавателно-приемателните протоколи за предаване на насажденията, при издаване на позволителните за сеч, при предаване на технологичните  планове, при освидетелстване на сечището/та и съставянето на констативен/и протокол/и за това.

5.2.Да създаде необходимата организация и осигури нужното техническо оборудване за извършване на възложеното по договора.

5.3.Да извърши качествено възложените дърводобивни дейности и да почисти сечището/сечищата по указания в позволителното/те за сеч начин/и и в сроковете по настоящия договор.

5.4.Да отсича всички маркирани дървета и извърши възложените дейности съгласно одобрения технологичен план за конкретното насаждение.

5.5.Да направи за своя сметка предвидените в технологичния план извозни пътища.

5.6.Да присъства лично или да осигури свой писмено упълномощен представител за приемане на добитата на временен склад дървесина. За същото се изготвя протокол за приемане на извършената работа и се подписва от присъстващите.

5.7.Да спазва стриктно изискванията на БДС, Закона за горите и свързаните с него други актове, регламентиращи стопанисването и ползването на горите, действащите актове за техническа, противопожарна безопасност и охрана на труда при работа в горите.

5.8.Да съхранява и опазва пътищата, хидротехническите съоръжения и всички подземни и надземни съоръжения, намиращи се в и в близост до насажденията, включени в обекта.

5.9.Носи пълна отговорност при злополука с наети от него лица.

5.10Да не възпрепятства контрола по изпълнение на договора и предоставя на ВЪЗЛОЖИТЕЛЯ информация необходима за осъществяването му.

5.11.Да не предоставя на трети лица извършването на добива на дървесината включена в насажденията предмет на настоящия договор.

5.12.Да предава изпълнението на възложената работа съгласно графика, посочен в т.1.4 от настоящия договор.  

5.13.При обективна невъзможност за предаване на договореното по т. 5.12 количество дървесина, поради форсмажорни обстоятелства(стихийни бедствия - наводнения, ветровали и др.), водещи до невъзможност за работа в насажденията ИЗПЪЛНИТЕЛЯТ е длъжен да уведоми ВЪЗЛОЖИТЕЛЯ писмено в 3 дневен срок от настъпване на събитието. Обстоятелствата се отразяват на място с двустранен протокол, като при доказана невъзможност за работа в насажденията количествата дървесина по 5.т.12 могат да се преразпределят по месеци, както и да бъдат прехвърлени за добив през следващата календарна година, без това да води до промяна на общото количество дървесина. 

5.14.Да разкроява правилно стъблата с цел получаване на по-ценни асортименти по БДС с дължини до 5м., а при писмена заявка от ВЪЗЛОЖИТЕЛЯ да добива и асортименти с дължина над 5м.

5.15.Да постави информационни табели по образец в насажденията, в които се извършва добив на дървесина, на основание чл.52, ал.5 от Наредбата.

5.16.ИЗПЪЛНИТЕЛЯТ се задължава да осигури предпазно оборудване, което да включва каски с антифони и предпазител за очите, светлоотразителни якета/жилетки, обувки с обезопасени бомбета, специализирани предпазни панталони и средства за първа помощ /полева аптечка на работния обект/ за работниците, които работят на терена като оператори на верижни моторни триони. За останалите работници в обекта да са осигурени с оборудвана каска и светлоотразителна жилетка.               

5.17.ИЗПЪЛНИТЕЛЯТ се задължава да инструктира работниците във връзка с процедурите при критични ситуации като инциденти, пожари и нефтени разливи, опазване на наличното биологично разнообразие и водните течения.

5.18. ИЗПЪЛНИТЕЛЯТ се задължава да опазва околната среда /прилежащите територии и извън обекта/ по време на изпълнение на договора, като:

· всички недървесни /битови/ отпадъци да се изнасят след работа и да се извозват до контейнерите за смет в населените места или на регламентираните сметища.

· всички химически и гориво смазочни отпадъци и използваните средства за абсорбирането им да се изнасят на регламентираните сметища, а не в контейнерите за смет.

5.19.ИЗПЪЛНИТЕЛЯТ се задължава да използва техника в добро техническо състояние - без изтичане на масло и гориво, която да е оборудвана със средства за абсорбиране на горивосмазочни материали и други химически продукти, с годни пожарогасители и заредени аптечки за първа помощ. Във верижните моторни триони и хидравликата на горскостопанските машини да се използва биологично разградимо масло /като такъв смазочен материал могат да се използват олио или подобни естествени растителни/животински масла/. Тракторите за горскостопанските дейности да са оборудвани с предпазни метални конструкции. Местата за зареждане на моторните верижни триони трябва да разполагат със средства за абсорбиране на гориво смазочни материали и срещу изливане на резервоари.
5.20. Изпълнителят е задължен при извършване на добива и извоза на дървесина от обекта/насаждението да не наранява оставащите на корен дървета.

5.21. Изпълнителят е задължен при извършване на добива и извоза на дървесина от обекта/насаждението да спазва технологичния план.

5.22.ИЗПЪЛНИТЕЛЯТ има право:

1. Да изисква приемането на възложената работа в договорените срокове.

2. Да получи договореното възнаграждение в сроковете по настоящия договор.

3. Да получи необходимото съдействие за изпълнение на работата (предаване на насажденията, включени в обекта, получаване на позволителните за сеч, подписване на приемателно-предавателени протоколи и технологични планове).

4. Да заяви писмено промяна на одобрения от ВЪЗЛОЖИТЕЛЯ технологичен план за конкретното насаждение.
5. 23. Когато след сключване на договора, поради обективни причини са налице обстоятелствата по т. 4.11 и/или т. 4.12 от настоящия договор Изпълнителя има право да откаже  да сключи анекс,  когато сечта в насаждението вече е започнала. Тогава Община Велинград  има право да спре сечта със заповед и на изпълнителят се  заплаща само отсечената до този момент дървесина.
          5.24. Ако Изпълнителят не желае да извърши дърводобива в насаждението описано в предходната точка и сечта в него не е започнала, но желае да продължи дърводобива във всички останали насаждения, в които не се налага промяна на вида и/или интензивността на сечта може да се сключи анекс, с който се прекратява договора за това насаждение. В този случай Община Велинград не заплаща цената за отказаното насаждение.

                                      VI.СЪОБЩЕНИЯ
6.1.Всички съобщения и уведомления, включително и за разваляне на договора, ще се извършват в писмена форма.(чрез електронен адрес или на ръка в деловодството на Община Велинград ).

6.2. При промяна на адреса за кореспонденция на някоя от страните по договора, същата е длъжна в седемдневен срок да информира другата страна.

                          VII.ПРЕКРАТЯВАНЕ НА ДОГОВОРА
7.1. Настоящият договор може да бъде прекратен:

7.1.1. Незабавно и едностранно от страна на ВЪЗЛОЖИТЕЛЯ, след констатирано нарушение на ЗГ и Наредбата по чл.95, ал.1 от ЗГ или констатирано неизпълнение на технологичния план, не вземане в срок на позволителното за сеч, като в този случай гаранцията за изпълнение се задържа.

7.1.2. С изтичане срока на договора.

7.1.3.  По взаимно съгласие между страните, изразено писмено, като в този случай гаранцията за изпълнение се възстановява.

7.2. Страната не отговаря за неизпълнението на задълженията си по настоящия договор, ако то се дължи на непреодолима сила.

7.3. Когато изпълнението на договора е станало невъзможно поради предявени реституционни претенции и сечта не е започнала, като в този случай гаранцията за изпълнение се възстановява.

7.4. Когато изпълнението на договора е станало невъзможно поради предявени реституционни претенции и сечта е започнала, договорът се прекратява с едностранно писмено волеизявление от страна на ВЪЗЛОЖИТЕЛЯ, като  заплаща стойността само на действително добитата дървесина. ВЪЗЛОЖИТЕЛЯТ не дължи  неустойка и обезщетение за пропуснати ползи, като в този случай гаранцията за изпълнение се възстановява.

7.5. ВЪЗЛОЖИТЕЛЯТ може да прекрати договора с едностранно писмено уведомление без да дължи обезщетение за пропуснати ползи и неустойки за вреди, като гаранцията не се връща в следните случаи:

7.5.1. В случай, че по време на действието на договора, в резултат на настъпила промяна в обстоятелствата, ИЗПЪЛНИТЕЛЯТ вече не отговаря на изискванията на предварително обявените условия.

7.5.2. В случай, че по време на изпълнение на договора бъде установено, че ИЗПЪЛНИТЕЛЯТ е подписал документ с невярно съдържание;

7.5.3. В случай, че ИЗПЪЛНИТЕЛЯТ не започне сеч в 14 – дневен срок от датата на издаване на позволителното за сеч и извоз.

7.5.4. В случай, че ИЗПЪЛНИТЕЛЯТ не се яви да получи позволително за сеч за което и да е насаждение, включено в обекта в срока, указан в т.1.8. от настоящия договор.

7.5.5. В случай, че Изпълнителят системно и виновно не спазва сроковете по т. 1.4. и забавя изпълнението на договора като цяло.

7.5.6. При неспазване на изискванията по т. 5.4, и т. 5.21. от настоящия договор.  

7.6. Когато изпълнителят не изпълни което и да е задължение по настоящия договор, като в този случай гаранцията за изпълнение се задържа.
7.7 Незабавно и едностранно от страна на ВЪЗЛОЖИТЕЛЯ при неизпълнение на задължението на изпълнителя по т. 5.14 от настоящия договор, като в този случай гаранцията за изпълнение се задържа.

                             VШ.САНКЦИИ И НЕУСТОЙКИ

8.1.При неизпълнение на задълженията по 5.16. от настоящия договор констатирани  с протокол от страна на ВЪЗЛОЖИТЕЛЯ и същите не са отстранени в срока, посочен в констативния протокол, на  ИЗПЪЛНИТЕЛЯ се налага санкция в размер на 20% от стойността, която ВЪЗЛОЖИТЕЛЯТ дължи на ИЗПЪЛНИТЕЛЯ за приетата от него на временен склад дървесина, като същата се задържа от сумата която възложителят дължи за приетата на временен склад дървесина.

8.2. При неизпълнение на задълженията по 5.20. от настоящия договор констатирани  с протокол от страна на ВЪЗЛОЖИТЕЛЯ и същите не са отстранени в срока, посочен в констативния протокол, на  ИЗПЪЛНИТЕЛЯ се налага санкция в размер на 10 лв. на брой повредено дърво, която ВЪЗЛОЖИТЕЛЯТ дължи на ИЗПЪЛНИТЕЛЯ за приетата от него на временен склад дървесина, като същата се задържа от сумата която възложителят дължи за приетата на временен склад дълвесина.

   8.3. При констатирани нередности и отклонения от изискуемото качество и недобросъвестно изпълнение на работата при осъществяване на сечта и извоза от ИЗПЪЛНИТЕЛЯ (непочистено сечище, неотсечени маркирани дървета, неизвозена строителна дървесина и дърва от сечището, несъбрана и разхвърлена вършина, разхвърляне на дървесина по извозните пътища и склада, неправилно клупирана дървесина, и др.), констатирани с протокол от страна на ВЪЗЛОЖИТЕЛЯ и същите не са отстранени в срока, посочен в констативния протокол, на  ИЗПЪЛНИТЕЛЯ се налага санкция в размер на 20% от стойността, която ВЪЗЛОЖИТЕЛЯТ дължи на ИЗПЪЛНИТЕЛЯ за приетата от него на временен склад дървесина, като същата се задържа от сумата която възложителят дължи за приетата на временен склад дървесина.

8.4.При неизпълнение на задълженията по  т. 5.12 от настоящия договор ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 10% от стойността на дървесината, недобита в посочените срокове , т. 1.4. по цени на обезличен куб. м. като същата се задържа от сумата която възложителят дължи за приетата на временен склад дървесина.

8.5. При забава или виновно неизпълнение от страна на ИЗПЪЛНИТЕЛЯ на задълженията, произтичащи от настоящия договор, гаранцията остава в полза на ВЪЗЛОЖИТЕЛЯ.
                              1Х.ДОПЪЛНИТЕЛНИ РАЗПОРЕДБИ
9.1. Настоящият договор влиза в сила от датата на подписването му от страните.

9.2. Страните по настоящия договор ще решават възникналите спорове относно изпълнението му в дух на добра воля, чрез преговори и взаимно съгласие между страните, а когато такова липсва съгласно законодателството на Република България.

9.3. Изменения и допълнения в настоящия договор могат да се правят само с допълнително писмено споразумение/анекс/, подписано от двете страни.

9.4. Предложението/офертата/ на изпълнителя е неразделна част от договора.
 9.5.За неуредените в договора случаи се прилагат разпоредбите на българското законодателство.

Настоящият договор се изготви в два еднообразни екземпляра - по един за всяка от страните.

ВЪЗЛОЖИТЕЛ :                                                           ИЗПЪЛНИТЕЛ:

                             /Д-р Костадин Коев/

    Кмет на Община Велинград
